L-artiklu tal-lum ta' Daphne Caruana Galizia f' hu tat-tqalliegħ tal-istonku. Kumbinazzjoni jikkumplimenta l-billboards li tella' l-PN madwar Malta illum. Ma tistax tpoggi lill-membri parlamentari laburisti fl-istess keffa. L-istess jgħodd ghall-dawk tal-PN. Daphne tiftakar fl-artiklu tagħha stess ta' nhar il-15 ta' Lulju 2007 fil-Malta Independent (daily) intitolat : dwar il-Ministru Jesmond Mugliett. Dak l-artiklu kienet ikkonkludietu bis-segwenti kliem : Jesmond Mugliett u uħud mill-Membri Parlamentari Laburisti li semmiet ma hemmx x'tagħżel. Fl-istess ilma qegħdin. Inħoss iżda b'mod partikolari li kienet inġusta ma' Joe Brincat, Shadow Minister għall-Ambjent f'isem il-Partit Laburista. Tajjeb li ngħid li Joe Brincat kien il-Ministru responsabbli ghall-Housing fil-legislatura 1976-81 li beda l-attakk kontra l-favoritiżmu politiku fl-allokazzjoni tal-housing socjali. Tant kien effettiv li fil-Partit Laburista dakinnhar ħadmu kontrieh u ma irnexxielux jitla' fil-Parlament ħlief b'elezzjoni każwali. Kien hu ukoll l-uniku wieħed mill-grupp parlamentari laburista li kien preżenti ghall-funeral ta' Raymond Caruana f'Diċembru 1986 fil-Gudja. Jekk niftakar tajjeb kien akkumpanjat minn ibnu. B'mod pubbliku kien l-uniku wieħed mill-MLP li dakinnhar iddisassoċja ruħu mill-vjolenza politika. Dakinhar kien Deputy Leader tal-MLP. Bħal kull wieħed minna għandu d-difetti tiegħu u mhux dejjem qbilt ma dak li jgħid. Imma jkolli nghid li nippreferi elf Joe Brincat minn nies bħal Jesmond Mugliett. B'artikli bħal tal-lum Daphne qegħda tippropaga politika tal-lanżit. Dan hu kollu frott il-paniku.